Splitting the Atom
Splitting the Atom — Massive Attack-ის EP დისკი, რომელიც ციფრულ ფორმატში გამოვიდა 2009 წლის 4 ოქტომბერს, ხოლო ვინილზე (1000 ეგზემპლარით) — 19 ოქტომბერს. ალბომი შეიცავს ოთხ სიმღერას, რომელთაგან ორი არის რემიქსი. ოთხივე სიმღერის ჩაწერაში მონაწილეობდნენ მოწვეული ვოკალისტები. მთავარ ტრეკზე, რომლის პრემიერა გაიმართა BBC Radio 1-ზე 2009 წლის 25 აგვისტოს, ჰორას ენდი ასრულებდა ვოკალურ პარტიას და დეიმონ ოლბარნი უკრავდა კლავიშებზე. ის შევიდა ჯგუფის მეხუთე სტუდიურ ალბომ Heligoland-ში, ასევე მოხვდა FIFA 11-ის საუნდტრეკში. სიმღერა "Bulletproof Love"-მა განიცადა გარკვეული ცვლილებები და ალბომში შევიდა სახელით „Flat of the Blade“.